
บทคัดย่อ
	โครงงานนี้มีวัตถุประสงค์เพื่อพัฒนาวัสดุปลูกหญ้าคาทะเล (Enhalus acoroides) กะลามะพร้าว เส้นใยมะพร้าว ขุยมะพร้าว และกาบมะพร้าว เพื่อเสริมการยึดเกาะของรากและอัตรารอดของหญ้าทะเลโดยแบ่งเป็น 2 กระบวนการหลัก คือ การพัฒนาคอนกรีตปลูกพืชและวัสดุเพาะกล้า ผลการศึกษาพบว่าอัตราส่วนของคอนกรีตปลูกพืชที่เหมาะสมที่สุดคือกะลามะพร้าวต่อเส้นใยมะพร้าวอัตราส่วน 40:1 ซึ่งมีค่า pH เฉลี่ย 8.16 ซึ่งใกล้เคียงกับสภาวะ pH ที่เหมาะสมในการปลูกหญ้าคาทะเล นอกจากนั้นยังทำให้หญ้าคาทะเลรับแรงได้เฉลี่ย 93.33 นิวตัน สูงที่สุดเมื่อเปรียบเทียบกับสูตรอื่น  ในส่วนของวัสดุเพาะกล้า พบว่าอัตราส่วนกาบมะพร้าวต่อขุยมะพร้าว 1:4 มีค่าความเป็นกรด-ด่างเท่ากับ 6.53 และค่าการนําไฟฟ้า (EC) เท่ากับ 15.47 mS/cm 

